เรื่องร้องเรียน (เสียงรบกวน,ร้องเรียน) วันที่ 2022-11-03 08:50:37 — แขวงจอมพล เขตจตุจักร กรุงเทพมหานคร
ร้องเรียนเรื่องฝุ่นละอองและเสียงที่เกิดจากการก่อสร้างโครงการคอนโด Groove Vibes ladprao 18 ขอให้เจ้าหน้าที่เข้ามาตรวจสอบบริเวณพื้นที่หน้างาน เนื่องจากบ้านที่อาศัยรอบพื้นที่โครงการได้รับความเดือนร้อน ไม่สามารถทำกิจกรรมใดๆนอกบ้านได้เนื่องจากฝุ่นจากการก่อสร้างทำให้อากาศโดยรอบดูเหมือนเป็นหมอกตลอดเวลา ทั้งนี้ที่บ้านพักข้าพเจ้ามีผู้สูงอายุ 5 ท่าน และเด็ก 2 ขวบ 1 คน ที่อาศัยอยู่ตลอดเวลาที่มีการก่อสร้าง ผู้สูงอายุและเด็กไม่สามารถพักผ่อนได้เต็มที่ในเวลากลางวันเนื่องจากเสียงดังจากการก่อสร้าง ผู้สูงอายุ 1 ท่าน ล้มป่วยจนต้องไปพบแพทย์เนื่องจากเสียงรบกวนทำให้รู้สึกเวียนศรีษะรวมทั้งการพักผ่อนไม่เพียงพอทำให้ความดันสูง  ข้าพเจ้าได้ขอผลการวิเคราะห์ทางสิ่งแวดล้อมไปยังผู้จัดการโครงการแล้ว แต่ไม่มีข้อความตอบกลับ และเมื่อติดต่อผ่านทางโทรศัพท์ก็ไม่มีผู้รับสาย จึงขอความอนุเคราะห์จากหน่วยงานผู้รับผิดชอบเพื่อตรวจสอบ ขอบคุณค่ะ